Θέμα 2o 
2.1 Να γράψετε τον αριθμό κάθε κενού του παρακάτω κειμένου και, δίπλα, μία από τις λέξεις που συμπληρώνει σωστά την πρόταση. Λέξεις που δίνονται: ένταση, ταχύτητα, υπερθέρμανση, ισχύς, τάση.
Στην πινακίδα κάθε κινητήρα συνεχούς ρεύματος (Σ.Ρ.) είναι γραμμένα συνήθως τα ακόλουθα χαρακτηριστικά στοιχεία του:
· Η ονομαστική _______________ (1) που δίνεται σε KW ή HP και είναι η μεγαλύτερη ισχύς, που μπορεί να δίνει στον άξονα του ο κινητήρας συνεχώς εργαζόμενος με την ονομαστική του τάση, χωρίς να υπάρχει κίνδυνος να πάθει _______________ (2).
· Η ονομαστική _______________ (3) που είναι η τάση για την οποία ο κινητήρας έχει κατασκευασθεί να λειτουργεί.
· Η ονομαστική ένταση που είναι η _______________ (4) που απορροφά ο κινητήρας, όταν έχει συνδεθεί σε δίκτυο με τάση ίση με την ονομαστική του και δίνει στον άξονα του την ονομαστική του ισχύ.
· Τέλος η ονομαστική ταχύτητα του κινητήρα, που είναι η _______________ (5) περιστροφής με την οποία εργάζεται, όταν δίνει στον άξονα του την ονομαστική ισχύ και τροφοδοτείται με την ονομαστική του τάση.   

2.2 Να γράψετε τους αριθμούς 1, 2 και δίπλα ένα από τα γράμματα α, β, γ, δ το οποίο αντιστοιχεί στη σωστή απάντηση.
1. Η ισχύς Ν που δίνει στον άξονα του ένας κινητήρας συνεχούς ρεύματος (Σ.Ρ.), ροπής Tα=10N*m, ο οποίος περιστρέφεται με αριθμό στροφών n=955,4 στρ/min είναι: 
α. 1KW
β. 0,1KW
γ. 10KW
δ. 0,01KW

2. Ο βαθμός απόδοσης (η) ενός κινητήρα συνεχούς ρεύματος (Σ.Ρ.) είναι πάντοτε:
α. αριθμός μεγαλύτερος από τη μονάδα (η>1).
β. αριθμός μικρότερος από τη μονάδα (η<1).
γ. αριθμός ίσος με τη μονάδα (η=1)
δ. αριθμός ίσος με το μηδέν (η=0).

